ททท. มอบรางวัล The Best of SHA Awards 2021 สถานประกอบการมาตรฐาน SHA 160 ราย
นายยุทธศักดิ์ สุภสร ผู้ว่าการการท่องเที่ยวแห่งประเทศไทย หรือ ททท. มอบรางวัล The Best of SHA Awards 2021 แก่สถานประกอบการมาตรฐาน SHA ที่ได้รับการคัดเลือกผ่านแบบประเมินความพึงพอใจในการเข้ารับบริการจากนักท่องเที่ยว ซึ่ง ททท. และกระทรวงสาธารณสุข ได้ดำเนินโครงการ SHA มาอย่างต่อเนื่อง ตั้งแต่ปี 2563 เพื่อยกระดับมาตรฐานด้านสุขอนามัยของการให้บริการด้านการท่องเที่ยวให้มีประสิทธิภาพมากยิ่งขึ้น มาตรฐาน SHA จึงเปรียบเสมือนตราสัญลักษณ์ ที่แสดงให้เห็นว่าผู้ประกอบการในอุตสาหกรรมท่องเที่ยว ได้ดำเนินการปรับปรุง พัฒนาทั้งด้านสินค้าและบริการ รวมทั้งด้านสุขอนามัย ซึ่งเป็นปัจจัยสำคัญในการป้องกันการแพร่ระบาดของโควิด-19 ปัจจุบันมีผู้ได้รับมาตรฐาน SHA แล้ว จำนวน 42,191 ราย ครอบคลุม 10 ประเภทกิจการที่เกี่ยวข้องกับอุตสาหกรรมท่องเที่ยว ประเภทกิจการที่ได้รับมาตรฐาน SHA มากที่สุด ได้แก่ ภัตตาคาร/ร้านอาหาร สถานประกอบการที่พัก หรือโฮมเตย์ และยานพาหนะสำหรับในครั้งนี้ มีจำนวนสถานประกอบการที่ได้รับรางวัล ทั้งสิ้น 160 รางวัล ประกอบด้วย รางวัล The Best of SHA Awards 2021 จำนวน 11 รางวัล จาก 10 ประเภทกิจการ อาทิ พระบรมมหาราชวังและวัดพระศรีรัตนศาสดาราม (ประเภทนันทนาการและสถานที่ท่องเที่ยว) รางวัลยอดเยี่ยม จำนวน 81 รางวัล, รางวัลดีเยี่ยม จำนวน 46 รางวัล และรางวัลดีเด่น จำนวน 33 รางวัล สามารถดูรายชื่อสถานประกอบการที่ได้รับรางวัล ได้ที่เว็บไซต์ www.thailandsha.com